Diari Oficial de la Generalitat Valenciana


Sumari del DOGV 3213, del 30-03-1998 (1998/2193)

RESOLUCIÓ de 12 de març de 1998, de la Conselleria de Cultura, Educació i Ciència, per la qual s’adjudiquen els premis de la Generalitat Valenciana per a les activitats de promoció de l’ús del valencià en les festes de la Magdalena en l’àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2193


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 12 de març de 1998, de la Conselleria de Cultura, Educació i Ciència, per la qual s'adjudiquen els premis de la Generalitat Valenciana per a les activitats de promoció de l'ús del valencià en les festes de la Magdalena en l'àmbit de la Comunitat Valenciana. [1998/Q2193]
  
Per Ordre de 26 de desembre de 1997, de la Conselleria de Cultura, Educació i Ciència (DOGV núm. 3.166, de 21 de gener de 1998), es van convocar els premis de la Generalitat Valenciana per a activitats de promoció de l'ús del valencià a les festes de la Magdalena, en l'àmbit de la Comunitat Valenciana
  
En la base cinquena de l'annex I de les bases de la convocatòria s'indicava que el director general d'Ordenació i Innovació Educativa i Política Lingüística, vist l'informe de la Comissió Tècnica, farà una proposta al conseller de Cultura, Educació i Ciència el qual en resoldrà la concessió.
  
Segons el que s'establia en la convocatòria, la Comissió Tècnica s'ha reunit el dia 12 de març de 1998 per a valorar els llibrets presentats per les comissions festeres de la Magdalena i, conseqüentment, ha emés l'informe corresponent.
  
Vist l'informe de la Comissió Tècnica, el director general d'Ordenació i Innovació Educativa i Política Lingüística ha presentat la proposta de resolució.
  
Vista la proposta i fent ús de les atribucions de l'article 35 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer
  
Concedir els premis de la Generalitat Valenciana de 1998 per a activitats de promoció de l'ús del valencià a les festes de la Magdalena a les colles/gaiates següents:
  
Premi Quantitat Gaiata/colla Població
  
5.é 200.000 PTA Colla Pastoret Castelló de la Plana
  
4.t 250.000 PTA Colla el Magre Castelló de la Plana
  
3.r 300.000 PTA Gaiata 19. La Cultural Castelló de la Plana
  
2.n 350.000 PTA Gaiata 8, Portal de l'Om Castelló de la Plana
  
1.r 500.000 PTA Colla Rebombori Castelló de la Plana
  
Segon
  
L'import dels premis per una quantitat total d'1.600.000 (un milió sis-centes mil) pessetes anirà a càrrec de la línia pressupostària 401/000/98, del programa 89.49.917.38, del pressupost per a 1998 de la Generalitat Valenciana.
  
Contra aquesta resolució podrà presentar-s'hi un recurs contenciós administratiu, davant el Tribunal Superior de Justícia de la Comunitat Valenciana, amb la comunicació prèvia a la Conselleria de Cultura, Educació i Ciència, segons allò que indica l'article 110.3 de la Llei 30/1992, del Règim Jurídic de les Administracions Públiques i del Procediment Administratiu Comú, en el termini de dos mesos, comptadors des de l'endemà de la publicació en el Diari Oficial de la Generalitat Valenciana.
  
València, 12 de març de 1998.- El conseller de Cultura, Educació i Ciència: Francisco Camps Ortiz.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ